Document ID: /roh_data/filtered/fineweb-2-filterrobots_roh.jsonl.gz/1842

Betg mo civilists mabain era ils schuldads han da cumbatter cun la chalira. Perquai datti uss tscherts levgiaments da vestgadira era en il militar, ha declerà il pledader da l'armada Daniel Reist. Marschs ed auters sforz corporals vegnian stuschads sin la damaun baud ni la saira tard.
Plinavant possian commembers da l’armada era sa preschentar en tschertas situaziuns en t-shirts, chautschas curtas e pantoflas enstagl d'en unifurma. Ils superiurs vegnian intimads da guardar ch’i dettia regularmain pausas da baiver controlladas.
RR novitads 16:00